MPG วางแผนเปิด STARDUST เพิ่ม 3 สาขาในเดือนก.ย.นี้
MPG วางแผนเปิดร้าน STARDUST เพิ่ม 3 สาขาในเดือน ก.ย.นี้ หลังเห็นการเติบโตดี
27 ส.ค. 2558

นางสาวณลันรัตน์ นันท์นนส์ ผู้อำนวยการฝ่ายการตลาด บริษัท แมงป่อง 1989 จำกัด (มหาชน) หรือ MPG เปิดเผยว่า ในเดือน ก.ย.นี้ บริษัทวางแผนเปิด STARDUST 3 สาขา (MBK ชั้น 3 ,เมเจอร์รัชโยธิน ชั้น 2 และเดอะมอลล์บางกะปิ ชั้น G)
ทั้งนี้ หลังจากที่บริษัทได้เปิดร้านคอสเมติก ภายใต้ชื่อ STARDUST (ร้านเครื่องสำอางและน้ำหอม) ที่ฟิวเจอร์พาร์ครังสิต และซีคอนสแควร์ศรีนครินทร์ ไปแล้วนั้น ได้รับการตอบรับเป็นอย่างดีและเห็นการเติบโตของธุรกิจนี้อย่างต่อเนื่อง
โดยปัจจัยการเติบโตคือลูกค้าทั้งหญิงและชายหันมาใส่ใจในความสวยความงามและดูแลบุคลิกภาพกันมากขึ้น ควบคู่ไปกับ STARDUST ที่สามารถตอบสนองลูกค้าอย่างทั่วถึง รวดเร็ว และมีผลิตภัณฑ์ใหม่ๆมาอับเดทเทรนทันทุกกระแส รวมถึงแผนการขยายสาขาให้ครอบคลุมมากขึ้น